Kiidetud heaks hoolekogu 19.12.2023 protokoll 13-8.2/6 Kinnitatud Võru Kreutzwaldi Kooli direktori 21.02.2024 käskkiri nr 20.2-1/ 54 „Kodukord ja sisehindamise kord kinnitamine“

Lisa 2

1. **Võru Kreutzwaldi Kooli sisehindamise kord**
2. **Üldsätted**
   1. Kooli sisehindamine on osa hariduse kvaliteedi tagamise süsteemist. See võimaldab korraldada kooli arendus- ja parendustegevust.
   2. Kooli sisehindamist teostab kooli juhtkond, kaasates vajadusel sellesse töösse õpetajaid ja teisi töötajaid.
   3. Kooli sisehindamist teostatakse kompleksselt või üksikküsimustes.
3. **Kooli sisehindamise eesmärk**
   1. Selgitada välja õppekasvatustöö nõrgad ja tugevad küljed ning kavandada parendustegevus arengukavas, üldtööplaanis; juhtida töötajate tähelepanu puudustele ja probleemidele.
   2. Parendada kooli juhtimise kvaliteeti.
   3. Täiustada kooli korraldusdokumentide ja juhendite väljatöötamist.
   4. Luua töötajatele motiveeriv töökeskkond, tunnustades töötajaid aktiivse ja tulemusliku töö eest.
   5. Tagada kooli jätkusuutlik areng ja õpilaste hea ettevalmistus toimetulekuks järgmises kooliastmes.
4. **Kooli sisehindamise läbiviimine**
   1. Kooli sisehindamist teostatakse regulaarselt kogu õppeaasta vältel.
   2. Sisehindamise meetodid Võru Kreutzwaldi Koolis on:
      1. statistiliste aruannete koostamine, analüüs;
      2. eksamite ja üleriigiliste tasemetööde tulemuste analüüs;
      3. olümpiaadide ja teiste õpilasvõistluste tulemuste analüüs;
      4. trimestri ja õppeaasta tulemuste analüüs;
      5. dokumentatsiooniga tutvumine ja selle sisuline analüüs (näiteks elektroonne õpikeskkond,aineühenduste koosolekute protokollid, täiendkoolituse kokkuvõtted, tasemetööde analüüs);
      6. vestlused õpetajate, hoolekogu liikmete, lastevanemate ja õpilastega ning kooli pidajaga; saadud tagasiside analüüs ja vajadusel arvestamine otsuste tegemisel;
      7. tundide ja ürituste külastamine ning analüüsimine;
      8. õpilaste edasijõudmise analüüs;
      9. küsitluste korraldamine õpilastele, õpetajatele ja vanematele; saadud tagasiside analüüs ja vajadusel arvestamine otsuste tegemisel;
      10. sotsiaalpedagoogi ja psühholoogi vaatlustulemuste analüüs;
      11. arenguvestluse läbiviimine;
      12. koolikohustuse täitmise aruannete koostamine ja nende analüüs;
      13. kooli õpi- ja kasvukeskkonna, õppevahendite ning inventari ülevaatamine ja parendamine;
      14. muu informatsiooni analüüs.
   3. Sisehindamise valdkonnad Võru Kreutzwaldi Koolis:
      1. Ennastjuhtiv ja arenev õppija;
      2. Motiveeritud ja koostöine õpetaja;
      3. Kaasatud ja hooliv kogukond;
      4. Innovaatiline ja toetav keskkond.
   4. Iga sisehindamise valdkonna kohta koostatakse akt, milles on:
      1. Sissejuhatav osa. Kirjeldatakse hindamise aluseid ja metoodikat, märgitakse hindamise teostajate nimed ja hindamise toimumise aeg.
      2. Analüüsiv osa. Tuuakse esile valdkonna saavutused ja probleemid, tugevad ja nõrgad kohad.
      3. Kokkuvõte. Esitatakse argumenteeritud järeldused koos tulemustega.
      4. Ettepanekud. Tehakse ettepanekud valdkonna probleemide lahendamiseks. Puuduste kõrvaldamiseks määratakse tähtajad.
      5. Sisehindamise tulemused arutatakse läbi kooli õppenõukogus
      6. Kompleksne sisehindamine toimub üks kord kooli arengukava perioodi jooksul ja selle tulemused on aluseks kooli tegevuse parandamiseks ja uue arengukava koostamiseks.
   5. **Võru Kreutzwaldi Kooli õppe- ja kasvatusprotsessi sisehindamise raamkava**

|  |
| --- |
| **Klassiõpetajate ja aineõpetajate tagasiside:** õpetajad täidavad tabeli, mida nendega vaatluse ajaperioodil jagatakse.  **Õpilaste tagasiside:** õpilased täidavad elektroonse tagasiside, mille vastuseid jagatakse klassijuhatajatega.  **Tunnivaatlus:** õppejuhid külastavad ainetunde teavitades õpetajat vähemalt üks päev ette e-posti teel. |

|  |  |  |
| --- | --- | --- |
| Klass | Eesmärgid | Aeg |
| 1. klass | Õpilaste kooliks ettevalmistuse jälgimine.  Vajalike tugisüsteemide rakendamine. | september |
| 8. klass | 8. klasside vaatlus ja vestlused aineõpetajatega.  Õpilaste valmistumine III kooliastme loovtöödeks. | oktoober |
| 5. klass | 5. klasside vaatlus ja vestlused aineõpetajatega.  Õpilaste kohanemine aineõpetusega.  Õpilaste toimetulek temporühmades. | oktoober |
| 7. klass | 7. klasside vaatlus ja vestlused aineõpetajatega.  Õpilaste toimetulek III kooliastmes.  Tagasiside toimunud tasemetöödele. | november |
| 9. klass | 9. klasside vaatlus ja vestlused aineõpetajatega.  Õpilaste toimetulek põhikooli lõpetamisel ja järgmises kooliastmes. | jaanuar |
| 2. klass | 2. klasside vaatlus ja vestlused aineõpetajatega.  Õpilaste toimetulek. | jaanuar |
| 4. klass | 4. klasside vaatlus ja vestlused aineõpetajatega.  Õpilaste toimetulek.  Õpilaste kohanemine hindelise hindamisega.  Tagasiside toimunud tasemetöödele. | veebruar |
| 6. klass | 6. klasside vaatlus ja vestlused aineõpetajatega.  Õpilaste toimetulek.  Õpilaste kohanemine B-võõrkeele õppega. | veebruar |
| 1.klass | Õpilaste arengu jälgimine 1. kooliaastal, tugispetsialistide ja klassiõpetajate tagasiside, vajalike meetmete rakendamine. | märts |
| 3. klass | 3. klasside vaatlus ja vestlused aineõpetajatega.  Õpilaste toimetulek.  Õpilaste valmisolek hindeliseks hindamiseks ja tasemetöödeks uuel õppeaastal. | märts |